रियल म्याड्रिडले समूह ‘एच’ मा बोरुसिया डर्टमन्डलाई ३–२ ले पराजित गर्‍यो । बोर्जा मायोरालको गोलमा अगाडि बढेको म्याड्रिडका लागि क्रिस्टियानो रोनाल्डोले अग्रता दोब्बर पारे । पिएर–एमेरिक औबामेयाङले लगातार दुई गोल गर्दै खेल बराबरीमा ल्याए । लुकास भाज्केजले खेलको अन्तिम समयमा गोल गरेपछि रियलले जित पक्का गर्‍यो । तेस्रो स्थानको डर्टमन्डले युरोपा लिगको अन्तिम ३२ मा खेल्नेछ । समूहको अर्को खेलमा टोटेनहम हट्स्परले एपोइएललाई ३–० ले हरायो । उसको जितमा फर्नान्डो लोरेन्टे, सन ह्युङ–मिन र जर्जेस–केभिन एन’कुडुले गोल गरेका थिए ।
